**CYNGOR CYMUNED CRYMYCH**

Cofnodion o’r cyfarfod blynyddol Nos Iau 5ed Mai, 2016 a gynhaliwyd yn Llyfrgell Ysgol Y Preseli.

Presennol Y Cynghorwyr Roger Howells, Bill Davies,Keith Davies, Derrick Rees,Hywel Lewis, Arwyn Rees, Emyr Thomas, Dylan Sandbrook, Eric Davies a’r Clerc Undeg Lewis.

1. **Croeso** . Croesawyd pawb i’r cyfarfod blynyddol gan y Cadeirydd y Cyng Roger Howells.
2. **Ymddiheuriadau.** Y Cynghorwyr Keith Lewis a Eirlys Twigg
3. **Ethol Cadeirydd ar gyfer 2016/7**. Cinigwyd gan y Cyng Bill Davies ac eiliwyd gan y Cyng Eric Davies fod yr Is-Gadeirydd Arwyn Rees yn cael ei ethol yn Gadeirydd.
4. **Ethol Is-Gadeirydd**. Yn ei absenoldeb fe wnaeth y Cyng Dylan Sandbrook gynnig gofyn i’r Cyng Iwan Rees i fod yn Is Gadeirydd am y flwyddyn 2016/7. Cafwyd ei eilio gan Derrick Rees.
5. **Mantolen Ariannol.** Dosbarthwyd taflenni allan yn dangos y sefyllfa ariannol hyd 5ed Ebrill 2015. Nid ydynt wedi ei archwylio eto. Cynnigwyd ein bod yn gofyn i Delyth Thomas, Boncath i archwilio y cyfrifon gyda y Cyng Bill Davies yn cynnig a’r Cyng Hywel Lewis yn eilio.
6. **Unrhyw fater arall.** Nid oedd unrhyw fater arall i drafod.

Diolchodd Y Cyng Roger Howells i bawb am eu cefnogaeth yn ystod y flwyddyn fel Cadeirydd a diolchodd y Cyng Arwyn Rees iddo yntau am ei waith fel Cadeirydd am y flwyddyn 2015/6.